 Ayédèrú pọńbélé ní ìwé ẹrí tí Bola Tinubu gbé sílẹ fún INEC lásìkò ìbò ààrẹ - Atiku : Igbakeji ààrẹ tẹlẹ nílẹ wá, tó tún jẹ olùdíje fún ipò ààrẹ fẹgbẹ òṣèlú PDP, Alhaji Atiku Abubakar tí ṣe ìpàdé àwọn akọròyìn kan nirọlẹ òní.Nibi ipade akọròyìn náà sì ni Atiku tí ṣàlàyé ìdí tó ṣe lọ beere fún iwe ẹri ààrẹ Naijiria, Bola Ahmed Tinubu ni Fáṣítì Chicago State University CSU to fi ìwé ẹri rẹ silẹ.Tinubu lo fi iwe ẹri Diploma láti fasiti CSU naa silẹ fún àjọ eleto idibo ilẹ wa, gẹgẹ bi ara iwe ẹri rẹ, lásìkò ibo ààrẹ tó wáyé losu kejì ọdún 2023.Atiku, tí agbẹjọro rẹ àti tẹgbẹ oselu PDP, Kalu Kalu, jókòó tí, ní wón ṣàlàyé ni ẹkúnrẹrẹ nípa ohun tí wọn ba bọ lẹnu iwadi wọn ọhún.Àlàyé rèé lórí ìdí tí ìwé ẹri Bola Tinubu fi jẹ ayédèrú - Amòfin AtikuNigba tó ń sọrọ, amofin Kalu Kalu ṣàlàyé pé ayédèrú ìwé ẹrú, tí Tinubu gbelẹ rọ, ló gbé silẹ fún àjọ eleto ìdìbò lásìkò ibo ààrẹ tó kọjáÀmọ iléeṣẹ ààrẹ àtàwọn alatilẹyin ààrẹ Bola Ahmed Tinubu ti ṣẹ lori ẹsun naa.Àlàyé rèé tí ìwé ẹri Bola Tinubu fi jẹ ayédèrúAmofin Kalu tẹsiwaju pe yàtọ sí pé ayédèrú ni ìwé ẹrú tí Tinubu gbé silẹ, orúkọ tó wà nínú ìwé ẹri náà tún jẹ ti obìnrin.O ni èyí túmọ sí pe kii ṣe Bola Tinubu lo ni ìwé ẹri naa.Idi kẹta ni pé fọọmu igbaniwọle sílè ẹkọ Fáṣítì Chicago State University nínú èyí tí Bola Tinubu tí sọ pe oun lọ síle ẹkọ gírámà Government College nilu Eko, tí òun sì kẹkọọ yege lọdún 1970 lo jẹ irọ pọnbele nítorí ọdún 1974 ni wọn ile ẹkọ gírámà náà silẹ.Amofin Kalu tẹsiwaju pe iwe ẹri fasiti CSU tí Tinubu fi silẹ fún àjọ INEC, safihan pe ọmọ ilẹ Amerika to jẹ aláwọ dúdú lo ni iwe ẹri náà.O fikùn pé níwọn ìgbà tí Tinubu tí ṣẹ ṣáájú pe oun kii ṣe ọmọ orílẹ èdè méjì, a jẹ pe kii ṣe oun lo ni iwe ẹri náà.Nínú iwé ẹri naa, A tó wà nibẹ safihan pe Ahmed lo túmọ sí àmọ ìwé ẹri ìsìnrú ìlú tí Bola Tinubu fi silẹ safihan pe A inú rẹ pé Adekunle lo n jẹ, òun kò sì mọ ibi tí Adekunle tí wá.Irọ ni Atiku pa, ayédèrú kọ ní ìwé ẹri Bola Tinubu - Agbenusọ TinubuỌkàn lára àwọn agbẹnusọ fún aare Bola Tinubu, amofin Wole Afolabi, tí kéde pé irọ tó jìnnà sootọ ni pé ayédèrú ni ìwé ẹri ààrẹ Bola Tinubu.Temitope Ajayi, tíí ṣe amugbalẹgbẹ feto ìròyìn fún ààrẹ ṣàlàyé pé kò sí ọgbọn kankan nínú ẹsùn pé Tinubu fi ayédèrú ìwé ẹri diploma silẹ fún INEC nítorí pé ó ti gba iwe ẹri rẹ ni fasiti náà.O wa fi ọwọ gbaya pé ojúlówó pọnbele ni ìwé ẹri ti Tinubu gbé kalẹ fún àjọ INEC, tí fasiti CSU náà sì ti fi ontẹ lu pe àwọn kìí tun ìwé ẹri tó ba sọnù ṣe padà. 